ไม่หวั่นม็อบ! “อาลีบาบา” ลุยตลาดหุ้น “ฮ่องกง” มูลค่า IPO สูงสุดในรอบปี - FINNOMENA
สำนักข่าวบีบีซีรายงานว่า “อาลีบาบา” บริษัทอีคอมเมิร์ซรายใหญ่ของจีนมีราคาหุ้นเพิ่มสูงขึ้น หลังการเปิดตัวซื้อขายในตลาดหุ้นฮ่องกง นับเป็นการเสนอขายหุ้น IPO ที่มีมูลค่าระดมทุนสูงที่สุดในปีนี้
28 พ.ย. 2562

สำนักข่าวบีบีซีรายงานว่า “อาลีบาบา” บริษัทอีคอมเมิร์ซรายใหญ่ของจีนมีราคาหุ้นเพิ่มสูงขึ้น หลังการเปิดตัวซื้อขายในตลาดหุ้นฮ่องกง นับเป็นการเสนอขายหุ้น IPO ที่มีมูลค่าระดมทุนสูงที่สุดในปีนี้
หลังจากที่จดทะเบียนในตลาดหลักทรัพย์ฮ่องกงเป็นครั้งแรก โดยอาลีบาบามีมูลค่า IPO ราว 11,300 ล้านดอลลาร์สหรัฐ ราคาหุ้นของอาลีบาบาพุ่งสูงขึ้นมากกว่า 6% โดยอยู่ที่ 176 ดอลลาร์ฮ่องกง/หุ้น
อาลีบาบาระบุว่า การขายหุ้นในฮ่องกงครั้งนี้จะเป็นการดึงดูดนักลงทุนในเอเชียให้เข้ามาร่วม “การเติบโตของอาลีบาบา” ทั้งยังเป็นการแสวงหาแหล่งทุนใหม่ในภูมิภาค
การเสนอขายหุ้นในครั้งนี้ของอาลีบาบานับเป็นการเสนอขายหุ้น IPO ครั้งใหญ่ที่สุดในรอบปี ก้าวแซง “อูเบอร์” บริษัทไรด์แชร์ริ่งนสบใหญ่ ที่ก่อนหน้านี้ได้เสนอขายหุ้น IPO ในที่นิวยอร์ก ด้วยมูลค่าระดมทุน 8,100 ล้านดอลลาร์สหรัฐ เมื่อเดือน พ.ค. ที่ผ่านมา
ที่มา : https://www.prachachat.net/world-news/news-395349
แท็ก:
แชร์บทความ: